جندب بن حجیر خولانی

جُندُب بن حُجر (حجیر) کِندی خُولانی شیخ طوسی کے مطابق وہ اصحاب امام حسین میں سے تھے۔ جندب کے والد حجر امام علی علیہ السلام کے پیروکاروں اور اصحاب میں سے ایک تھے جن کو معاویہ رضی اللہ عنہ کے حکم سے قتل کیا گیا اور وہ مرج عذرا، شام میں مدفون ہیں۔

صحابیت
جندب بن حجیر کندی خولانی یا جندب بن حجر پیغمبر اکرم صلی اللہ علیہ وسلم کے عظیم صحابی اور اہل کوفہ میں سے تھے۔ یہ ان افراد میں سے ہیں جنہیں حضرت عثمان نے کوفہ سے شام بھیجا تھا۔ جنگ صفین میں بھی شرکت کی اور حضرت علی علیہ السلام کی طرف سے قبیلہ کندہ اورازد کے لشکر کے سپہ سالار مقرر ہوئے اور واقعہ کربلا میں امام حسین علیہ السلام کے ہمرکاب جنگ کرتے ہوئے شہید ہوئے۔ جندب کوفہ کے نامدار اور معروف خاندان سے تعلق رکھتے تھے۔ کوفہ کے حالات خراب ہونے کی وجہ سے وہاں سے نکل پڑے۔ عراق میں حُر کا لشکر پہنچنے سے قبل حضرت امام حسین سے مقام حاجر میں ملاقات کی اور روز عاشور جنگ شروع ہوئی تو یہ دشمن کا مقابلہ کرتے ہوئے پہلے حملہ میں مقام شہادت پر فائز ہوئے۔

کربلا میں
کوفہ سے نکل کر لشکر حُر کی آمد سے پیشتر امام حسین کی خدمت میں حاضر ہوئے ۔ یومِ عاشورہ کو حمایتِ فرزندِ رسول علیہ السلام میں جنت کے حقدار ہوئے۔

مزید دیکھیے 

 علی بن ابی طالب
 حسن ابن علی
 حسین ابن علی
 محرم کی عزاداری
 کربلائے معلی
 واقعہ کربلا
 فہرست شہدائے کربلا
 قیام حسینی کا خط الوقت
 واقعہ کربلا کے اعداد و شمار

حوالہ جات 

61ھ کی وفیات
680ء
680ء کی وفیات
حسین ابن علی
مسلمان شہدا
مقتولین کربلا